Osijek.in

Proljetni vašar u Karancu
2026-03-29 09:00 - 13:00 (Europe/Vienna) | Karanac
Kada Karanac zamiriše na domaće delicije, a ulice ispune veseli razgovori i zvuci tamburice, znamo da je vrijeme za Proljetni vašar. Manifestacija s višegodišnjom tradicijom koja će se ove godine održati na Cvjetnicu 29.3.2026. godine.
Proljetni vašar svake godine okuplja ljubitelje dobre hrane, tradicije i zanatskih proizvoda. Više od 80 lokalnih proizvođača predstavit će svoje proizvode – od domaćih suhomesnatih proizvoda, sireva, meda, rakija i vina do svježe pečenih lepinja, kolača i tradicionalnih slastica. Posjetitelji će također moći kupiti razne rukotvorine poput pletenih košara, drvenih igračaka te cvijeća.
Osim bogate ponude na sajamskim štandovima, vašar donosi i pravo eno-gastronomsko uživanje. Na štandovima ćete moći naći tradicionalne proizvode poput čvaraka, kulena, slanine, a pripremat će se i tradicionalna jela koja ćete moći kupiti u ugostiteljskom objektu koji će biti postavljen pod šatorom. Šaran u rašljama, čobanac, gulaš, grah u ćupu, kobasice u kotlovini samo su dio ponude.
Posebnu pažnju privlači tradicionalno natjecanje za ”Princezu pušnice”, u kojem se bira najteža tabla domaće slanine.
Najmlađi će za sebe naći brojne zanimacije, moći će se voziti na eko-ringišpilu, vlakićem, jahati ponije, a za zabavu malo starijih pobrinut će se tamburaši koji će vašarom svirati tijekom cijelog dana.
Pozivamo vas da nam se pridružite na Proljetnom vašaru u Karancu i osjetite pravi duh Baranje, kroz mirise, okuse i pjesmu!
Izvor/foto: Turistička zajednica područja Baranje

Q Club - Signature Night Subota (DJ Defunct)
2026-03-28 22:00 - 23:30 | Q Club, Q-Club, Osijek, Hrvatska, 31000, Croatia (Local Name: Hrvatska)
40% popusta na odabrane boce žestokih pića od 22:00 do 23:30.
Rezerviraj svoj stol na vrijeme ovdje.
Info o rezervacijama možeš dobiti pozivom na +385 95 3917 530.
Sve informacije o noćnom klubu Q Club potražite ovdje.
Medijski pokrovitelj: Osijek.in

Manda - Axmann Pub
2026-03-28 20:00 - 23:30 | Axmann pub, Kapucinska 26, Osijek, Hrvatska, 31000, Croatia (Local Name: Hrvatska)
Rezervacije stolova na 095 17 17 031.
Foto: Axmann Pub

ŽRK Osijek - RK Dalmatinka
2026-03-28 20:00 - 22:00 | Športska dvorana Zrinjevac, Zrinjevac ul. 11, Osijek, Hrvatska, 31000, Croatia (Local Name: Hrvatska)
ŽRK Osijek u subotu 28.3.2026. u 20:00 igra 20. kolo 1. HRL ŽENE u sportskoj dvorani Zrinjevac protiv ekipe RK Dalmatinka.
“Nakon gotovo mjesec dana konačno igramo kod kuće u Dvorani Zrinjevac što nam jako puno znači. Dolazi nam kvalitetna ekipa Dalmatinke koja igra duboku i agresivnu obranu te je trenutno četvrta u prvenstvu. Nadam se da ćemo ovaj put biti u kompletnijem sastavu. Dobro radimo i pripremamo se. Vjerujem da se možemo nositi s ekipama poput Dalmatinke, što smo već potvrdili jesenas u gostima. Ako ponovimo većinu dobrih stvari iz prethodnih utakmica i odigramo koncentrirano, mislim da imamo dobru priliku pred domaćom publikom krenuti u pozitivan smjer u nastavku prvenstva.” Zoran Dorić, trener ŽRK Osijek
“U subotu nas očekuje zahtjevna domaća utakmica protiv ekipe Dalmatinke. Nakon dva gostovanja, napokon se vraćamo na domaći teren gdje želimo odigrati čvrsto i disciplinirano te prenijeti rad s treninga na utakmicu. Uz pravu energiju i podršku s tribina, idemo po pozitivan rezultat.”
Iva Ledenčan, igračica ŽRK Osijek
Foto: Zajednica osječkog sporta

Cash Band - Kafanica
2026-03-28 19:00 - 23:30 | Kafanica, restoran-noćni bar Kafanica, Osijek, Hrvatska, 31000, Croatia (Local Name: Hrvatska)
Za sve preuzete rezervacije uz ispunjenje uvjeta do 21:00 gratis hladna plata.
Rezervirajte svoj stol ovdje.
Info pozivom na +385 91 605 2339.
Sve informacije o restoranu i noćnom klubu Kafanica potražite ovdje.
Medijski pokrovitelj: Osijek.in

Opera - Nikola Šubić Zrinjski
2026-03-28 19:00 - 21:00, 2026-03-27 19:00 - 21:00 | Hrvatsko narodno kazalište u Osijeku, Županijska ul. 9, Osijek, Hrvatska, 31000, Croatia (Local Name: Hrvatska)
Posve opravdano najomiljenije djelo glazbeno-scenske hrvatske glazbene literature, Nikola Šubić Zrinjski treći je dio nacionalne povijesne trilogije skladatelja Ivana pl Zajca. Glazbena drama epskih razmjera kazuje o banu kojemu su čast i domoljublje kamen temeljac pojedinca, ali i naroda u vrijeme ekspanzije jednog novog carstva. Valjda je zato ova istodobno tako lirska i tako epska opera dijelila sudbinu hrvatskoga bića, bila čas zatajivana, čas slavljena u ritmu političkih previranja. Nastao prema libretu Huge Badalića, naš, od milja Zrinjski na sceni HNK u Osijeku nepokolebljivo repertoarno stoji od studenog 2012., kad je premijerno postavljen pod ravnanjem maestra Mladena Tutavca, u režiji Nine Kleflin.
Foto: Kristijan Cimer

Predstava - Balonom iznad Kapadokije
2026-03-28 18:00 - 20:00 | Dječje kazalište Branka Mihaljevića, Dječje kazalište Branka Mihaljevića, Osijek, Hrvatska, 31000, Croatia (Local Name: Hrvatska)
Subota, 28. ožujka 2026. u 18,00 sati
Trg bana Josipa Jelačića 19
BALONOM IZNAD KAPADOKIJE
Tamara Kučinović
Cijena ulaznice: 5,00 eura

Najava akcija darivanja krvi (Portanova)
2026-03-28 16:00 - 19:00 | Portanova, Svilajska ulica 31A, Osijek, Hrvatska, 31000, Croatia (Local Name: Hrvatska)
Hrvatski Crveni križ Gradsko društvo Crvenog križa Osijek i Klinički zavod za transfuzijsku medicinu Kliničkog bolničkog centra Osijek organiziraju redovne akcije dobrovoljnog davanja krvi koje će se održati;
– u petak 27. ožujka, od 13 do 15 sati u suradnji s Osječko-baranjskom županijom u
prostorijama Hrvatskog Crvenog križa Gradskog društva Crvenog križa Osijek, Šet. Petra
Preradovića 6, Osijek
– u subotu 28. ožujka, od 16 do 19 sati u suradnji s CroMSIC podružnica Osijek u TC
Portanova (2. kat), Svilajska ulica 31 a
Molimo sve građane koji su u mogućnost da se uključe u ovu akciju dobrovoljnog davanja krvi kako bismo omogućili našem zdravstvenom sustavu da nesmetano pomaže u spašavanju ljudskih života.
Izvor/foto: Gradsko društvo Crvenog križa Osijek

Kino Urania - Subota, 28. ožujka 2026.
2026-03-28 11:00 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
11:00 Dječja matineja: David (109 min) SINK
16:45 Kino klub: Frankofonija: Mlade majke- Jeunes mères (105 min)
17:00 Skakutavci- Hoppers (105 min) SINK
18:40 Kino klub: Frankofonija: Stranac- L’etranger (122 min)
18:50 Sentimentalna vrijednost- Sentimental Value/Affeksjonsverdi (133 min)
20:45 Kino klub: Frankofonija: Maldoror (155 min) PREMIJERA
21:10 Projekt spasitelj- Project Hail Mary (156 min)

Pričaonica za djecu - Carevo novo ruho
2026-03-28 11:00 - 12:30 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
Za sam kraj ožujka, Pričaonica za djecu donosi vam Andersenovu bajku Carevo novo ruho, a koja će se održati u subotu, 28.3. s početkom u 11.00 sati u Dvorani Franjo Krežma.
Priča je to o jednom caru koji se volio lijepo odijevati, i imao je gomilu prekrasne odjeće, ali i dalje nije bio zadovoljan. Svako od tih odijela ili ga je grebalo, ili mu je bilo maleno, ili, jednostavno: nije bilo dovoljno lijepo za njega. On je želio nešto posebno.
To su iskoristila dvojica varalica koji su se domislili kako upotrijebiti carevu slabost i zaraditi puno novca…
Jesu li u tome uspjeli, kakvo su mu odijelo iskrojili, je li car konačno postao zadovoljan ili ga je istina, odnosno laž „ogolila“, saznat ćemo u scenskoj igri Tima bajke koje nam ove subote dolazi u triju: Hana Schӧnfeld, Silvio Švast i Grgur Grgić.
Nakon Ružnog pačeta, Princeze na zrnu graška, Palčice… Tim bajke vodi naše najmlađe kulturnjake kroz još bajku iz velikog opusa bajki danskog pisca Hansa Christiana Andersena čija su djela do današnjeg dana ostala nadahnuće za brojne animirane filmove, kazališna djela, balet, slike i skulpture, a uvijek su iznova i nadahnuće za Pričaonice za djecu, s kojima se nastavlja i ove subote, 28.3. u 11.00 sati u Kulturnom centru Osijek. Ulaz je slobodan.
Izvor/foto: Kulturni centar Osijek

Uskrsni korzo - Beli Manastir
2026-03-28 10:00 - 14:00 | Etnološki centar baranjske baštine, Ulica kralja Tomislava 70, Beli Manastir, Hrvatska, 31300, Croatia (Local Name: Hrvatska)
SUBOTA, 28.3.2026. ETNOLOŠKI CENTAR BARANJSKE BAŠTINE – ULICA KRALJA TOMISLAVA 70
10:00 h – Uskrsni sajam
– Mali uskrsni atelje by P.G.D.I.
– Zekin show by Dalal
– Dječji zbor Cvrčak Umjetničke škole Beli Manastir
– Skupina učenika 1.a razreda
– OŠ “Dr. Franjo Tuđman”
igrokaz: Duge gaće
– Moto zeke
10:00h – Dani tehničke kulture u Belom Manastiru ’26
Izvor: Visit Baranja

Frizbi seminar Baranja (ODGOĐENO)
2026-03-28 09:00 - 17:00 | Osijek
Klub za obuku pasa “Baranja” uskoro organizira Frizbi seminar Baranja. Voditeljica seminara bit će Eva Obad.
Uskoro donosimo više informacija.
Izvor: Klub za obuku pasa “Baranja”

Q Club - Bottle Madness Petak (DJ Dancho)
2026-03-27 22:00 - 23:30 | Q Club, Q-Club, Osijek, Hrvatska, 31000, Croatia (Local Name: Hrvatska)
Boca na bocu | 1 + 1 gratis
Rezerviraj svoj stol na vrijeme ovdje.
Info o rezervacijama možeš dobiti pozivom na +385 95 3917 530.
Sve informacije o noćnom klubu Q Club potražite ovdje.
Medijski pokrovitelj: Osijek.in

Domagoj i Tomislav - Axmann Pub
2026-03-27 20:00 - 23:30 | Axmann pub, Kapucinska 26, Osijek, Hrvatska, 31000, Croatia (Local Name: Hrvatska)

Bure Bar - Cracking The Code Oscon Party (DJ Morning Indian)
2026-03-27 20:00 - 23:30 | Bure Bar, Pivnica Bure Bar, Osijek, Hrvatska, 31000, Croatia (Local Name: Hrvatska)
Popust na boce žestokih pića od 20:00 do 22:30.
Rezerviraj svoj stol na vrijeme ovdje.
Sve informacije o pivnici Bure Bar potražite ovdje.
Medijski pokrovitelj: Osijek.in
Pripremi se za nezaboravan izlazak!

Koncert - Zvjezdan Ružić "A Storm in a Teacup"
2026-03-27 20:00 - 22:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
Zvjezdan Ružić donosi svoj koncertno-filmski projekt u Dvorana Franjo Krežma, pružajući publici snažno i emotivno glazbeno putovanje koje spaja intimni klavir, orkestralnu raskoš i filmsku dramaturgiju.

Predstava - Ženski razgovori
2026-03-27 20:00 - 22:00 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
Lgendarni “Ženski razgovori” vraćaju se u Osijek – i to u punom, originalnom sastavu.
Ako ste prošli put ostali bez ulaznice, sada imate novu priliku doživjeti tri istinske glumačke veličine:
Svetlana Ceca Bojković,
Vesna Čipčić i
Milan Caci Mihailović
u antologijskoj komediji nastaloj prema tekstovima velikog Duška Radovića i u predstavi uz koju se publika smije već više od 40 godina.
Ovo je duhovita, britka i dirljivo stvarna priča o muškarcima viđenima očima žena. Satira koja razotkriva stereotipe, ogoljuje odnose i s puno ironije i šarma analizira svakodnevne situacije u kojima se svi prepoznajemo.
Četrdeset godina bez prekida, u istom sastavu – “Ženski razgovori” nisu samo predstava, nego fenomen. Reakcije publike često su, kako sami glumci kažu, “k’o na rock koncertima”. A trajanje od četiri desetljeća najbolja je potvrda da je riječ o dobitnoj kombinaciji teksta, talenta i kemije na sceni.
🎫 Ulaznice su dostupne na blagajni kina i online:
https://www.mojekarte.hr/hr/kultna-komedija-zenski-razgovori-ponovno-u-osijeku/ulaznice-647840.html
⏳ Trajanje: 85 minuta
Ako volite inteligentan humor, vrhunsku glumu i predstave koje traju generacijama – ovo je večer koju ne propuštate.

Predavanje i radionica: Pitagorejci – kako živjeti skladno?
2026-03-27 19:30 - 21:30 | Nova Akropola, Gundulićeva 5, Osijek, Hrvatska, 31000, Croatia (Local Name: Hrvatska)
Kako upravljati vlastitim „unutarnjim ritmom“? Kako se nositi s izazovima svakodnevice? Kako donositi jasnije odluke i stvarati zdravije navike? Što znači živjeti u skladu sa sobom, drugima i sa svijetom oko sebe?
Kada balansiramo između karijere, obrazovanja, osobnih težnji i privatnog života, pitanje sklada postaje važno. Pitagorejci, filozofi jedne od najutjecajnijih filozofskih škola antičkog doba, smatrali su da harmonija nije luksuz, nego temelj smislenog i dobro uređenog života.
Slavni Pitagora i njegova filozofska škola u 6. st. pr. Kr. snažno su utjecali na tadašnji način razmišljanja i unijeli promjene koje se mogu pratiti do današnjeg dana. U povijesti su ostali zapamćeni kao primjer skladnog, aktivnog i humanog suživota – kao ljudi koji su živjeli ono što su učili. Za njih filozofija nije bila teorija, nego način življenja.
Na predavanju ćemo istražiti tko su bili pitagorejci i na koji su način oni povezivali znanost, filozofiju i svakodnevnu praksu kako bi ostvarili skladan život. Govorit ćemo o njihovim idejama, ali i o tome kako nam one mogu biti korisne u suvremenom ritmu
života punom obaveza, izbora i distrakcija.
Program je osmišljen interaktivno: nakon uvodnog predavanja slijedi razgovor te radionica koja potiče na promišljanje, dijalog i praktičnu primjenu ideja.
Petak, 27. 3. 2026. u 19,30 sati
Nova Akropola, Ivana Gundulića 5 (II.kat), Osijek
Ulaz je slobodan.
Izvor/foto: Nova Akropola

Kafanica - Champagne Night Friday (Cash Band)
2026-03-27 19:00 - 23:30 | Kafanica, restoran-noćni bar Kafanica, Osijek, Hrvatska, 31000, Croatia (Local Name: Hrvatska)

Filmska radionica: ŠUMA I (Radionica šuma i glazbe)
2026-03-27 18:00 - 2026-03-29 21:00 | Društveni atelje, Županijska 11, Osijek, Hrvatska, 31000, Croatia (Local Name: Hrvatska)
Besplatna edukacija o ulozi zvuka na filmu pod vodstvom Mire Manojlovića.
Radionica ŠUMA I namijenjena je filmašima, glazbenicima, DJ-evima i entuzijastima koji žele istražiti moć zvuka. Održat će se u dva termina: od 27. do 29. ožujka te od 17. do 19. travnja. Polaznici će promišljati ulogu zvuka, snimati tonske i glazbene podloge za nijeme filmske predloške članova KKO (uz puno drugih zabavnih zvučno-tonsko-glazbenih aktivnosti)!
Voditelj radionice je Miro Manojlović, skladatelj, dizajner zvuka, montažer i filmski autor koji surađuje s brojnim glazbenicima na domaćoj i stranoj improvizatorskoj sceni. Dvostruki je dobitnik nagrade “Maksimilijan Paspa” na Gledalištu Kinokluba Zagreb 2011. i 2018. Autor je glazbe za brojne filmove, kazališne i plesne predstave, a od 2017. stalni je član glazbenog sastava “Darko Rundek i Ekipa”
Broj mjesta je ograničen, a za prijavu na adresu kinoklubosijek@gmail.com potrebno je poslati:
– kratko motivacijsko pismo
– biografiju s osnovnim podacima (kontakt, datum rođenja, ime i prezime, prethodno iskustvo)
Prijave otvorene do 23. ožujka!
Izvor/foto: Kino klub Osijek

Autorska RUNDA: Miro Manojlović
2026-03-27 18:00 - 22:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
(Kino klub Osijek & Filmska RUNDA) — Petak, 27. ožujka, mala dvorana kina Urania
Projekcije i razgovor s autorom.
Nastavljajući uspješnu suradnju na promociji autorskog filma, Kino klub Osijek i Filmska RUNDA s ponosom predstavljaju drugu ovogodišnju
Autorsku RUNDU. U petak, 27. ožujka, osječkoj će se publici u kinu Urania predstaviti Miro Manojlović – istaknuti filmski montažer, dizajner zvuka, skladatelj i stalni član pratećeg sastava Darka Rundeka.
Događaj je koncipiran kao spoj filmskih projekcija i otvorenog razgovora s autorom, pružajući uvid u specifičan stvaralački proces koji spaja sliku, zvuk i glazbenu improvizaciju.
Na rasporedu su filmovi:
D/O/L/A/C (2022.)
Rule no 5: Shadow Your Man Closely (2023.)
Klopka za mag.. i česte udaljenosti (2019.)
Charlie, volim te (2012.)
Showgirls (2011.)
Liebe auf den ersten blick (2011.)
O autoru:
Miro Manojlović je rođen 1985. godine u Zagrebu. Završio je XV gimnaziju – MIOC i srednju glazbenu školu Vatroslav Lisinski, smjer udaraljke kod
profesorice Elvire Happ te potom diplomirao na Akademiji dramske umjetnosti, smjer filmska i TV montaža, pod mentorstvom profesora Hrvoja Turkovića (2011.) Profesionalno se bavi glazbom, filmom i kazalištem. Od 2014. godine zaposlen je kao umjetnički suradnik – korepetitor na Akademiji dramske umjetnosti u Zagrebu. Surađuje s brojnim glazbenicima na domaćoj i stranoj improvizatorskoj sceni. Dvostruki je dobitnik nagrade “Maksimilijan Paspa” na Gledalištu Kinokluba Zagreb 2011. i 2018. Autor je glazbe za brojne filmove, kazališne i plesne predstave, a od 2017. stalni je član glazbenog sastava “Darko Rundek i Ekipa”. Aktivan je filmski autor i član Klubvizije i Kinokluba Zagreb.
Programi Kino kluba Osijek ostvaruju se uz financijsku potporu Hrvatskog audiovizualnog centra (HAVC), Društva hrvatskih filmskih autora i producenata (DHFA) te koriste podršku Zaklade “Kultura nova” za razvoj novih organizacija.
Izvor/foto: Kino klub Osijek

Kino Urania - Petak, 27. ožujka 2026.
2026-03-27 16:30 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
16:40 Kino klub: Frankofonija: Frankofonija: Mala Amelie- Amélie et la métaphysique des tubes TITL (77 min)
17:15 Svadba (97 min)
18:00 Kino klub: Autorska runda: Miro Manojlović
19:30 Kino klub:Frankofonija: Orlovi republike-Eagles of the Republic (129 min) PREMIJERA
20:00 predstava Ženski razgovori

Promocija knjige Marizele Šabanović - Održiva prehrana za svaki dan
2026-03-27 14:00 - 16:00 | Prehrambeno – tehnološki fakultet Osijek, Ulica Franje Kuhača 18, Osijek, Hrvatska, Croatia (Local Name: Hrvatska)
Promocija će se održati u sklopu PTF KALENDARA 27. ožujka 2026. u 14 sati u fakultetskoj vijećnici Prehrambeno-tehnološkog fakulteta Osijek,
Franje Kuhača 18, 31 000 Osijek.
U promociji sudjelovat će i prof. emer. dr. sc. Midhat Jašić s Tehnološkog fakulteta u Tuzli, prof. dr. sc. Ines Banjari – prodekan za promidžbu i suradnju s gospodarstvom PTFOS-a te Ivana Gracin i Angelina Paić (autorice projekta “Povedi piju na priju”).

Najava akcija darivanja krvi (Centar)
2026-03-27 13:00 - 15:00 | Hrvatski Crveni križ Gradsko društvo Crvenog križa Osijek, Šetalište Petra Preradovića 6, Osijek, Hrvatska, 31000, Croatia (Local Name: Hrvatska)

Q Club - Brucošijada Kafanskog fakulteta (DJ Dancho)
2026-03-26 22:00 - 23:30 | Q Club, Q-Club, Osijek, Hrvatska, 31000, Croatia (Local Name: Hrvatska)

Bure Bar - Student Warmup Thursday (DJ Andy Boy)
2026-03-26 20:00 - 23:30 | Hrvatska

Koncert - Drago Laban i prijatelji
2026-03-26 20:00 - 23:30 | Oxygene, Županijska ul. 7, Osijek, Hrvatska, 3100, Croatia (Local Name: Hrvatska)
Hrvatska glazbena unija – podružnica Osijek u klubu Oxygene 2 organizira koncert Drago Laban i prijatelji.
Ulaz je slobodan.

Klavirski recital Mije Pečnik
2026-03-26 20:00 - 22:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
CHOPIN,LISZT,RAHMANJINOV, RAVEL…U NADAHNUTOJ INTERPRETACIJI PIJANISTICE MIJE PEČNIK U CIKLUSU MLADIH GLAZBENIKA!
Ciklus mladih glazbenika na pozornicu Dvorane Franjo Krežma nastavlja dovoditi najistaknutije mlade predstavnike hrvatske glazbene izvrsnosti, a pijanistica Mia Pečnik upravo je jedna od njih. Koncert Mije Pečnik u Osijeku očekuje nas u četvrtak, 26. ožujka s početkom u 20.00 sati u Kulturnom centru Osijek.
S 11 godina imala je svoj prvi nastup s orkestrom, a s 15 solistički debi sa Zagrebačkom filharmonijom u Lisinskom pod ravnanjem maestra Pavla Dešpalja. Nakon toga, s velikim orkestrima nastupa preko 30 puta, a uz to se kontinuirano usavršava, najprije na Visokoj školi za glazbu i ples u Kӧlnu, a trenutno i na prestižnoj Royal College of Music u Londonu te na masterclassovima kod uglednih pijanista i glazbenih pedagoga. ​Po godinama mlada glazbenica, a po profesionalnoj biografiji iskusna pijanistica, iza sebe ima impresivan popis osvojenih pijanističkih natjecanja, nagrada i priznanja, koncertnih nastupa od Rima, Milana, Salzburga, Budimpešte, preko Londona i Kuvajta do San Francisca i New Yorka, gdje je u znamenitom Carnegie Hallu nastupila već dva puta.
Svojom tehničkom briljantnošću i zapanjujućim scenskim nastupom, pijanistica Mia Pečnik od svojih glazbenih početaka osvaja međunarodne glazbene pozornice – s orkestrima, komornim sastavima i solistički.
Jedna je od najtalentiranijih hrvatskih pijanistica koja svojim uspjesima pronosi glas o izvrsnosti hrvatskih mladih glazbenika po cijelome svijetu, a time u potpunosti prenosi ideju koja stoji iza Ciklusa mladih glazbenika u Dvorani Franjo Krežma.
Na koncertnom programu u četvrtak skladbe su Liszta, Chopina i Rahmanjinova, koji su napisali neka od kapitalnih djela za klavirski instrument, a čest su odabir pijanista jer pomiču njihovo umijeće do krajnjih granica mogućnosti izvođenja. Izvedbama djela ruskog skladatelja Nikolaia Medtnera, argentinskog skladatelja Alberta Ginastera francuskog skladatelja Mauricea Ravela, ali i naše Dore Pejačević, proputovat ćemo glazbenim erama, utjecajima i zemljama kroz hod klavirskim tipkama pod vještim pijanističkim prstima Mije Pečnik.
Ulaz na koncert je besplatan. Besplatne ulaznice preuzimaju se na porti Kulturnog centra Osijek (pon-pet 8-23 sata) i online putem sustava Core-event.co.
Link za preuzimanje ulaznica.
CIKLUS MLADIH GLAZBENIKA
Četvrtak, 26.3./20.00 sati/ Dvorana Franjo Krežma
MIA PEČNIK, klavir
Program:
Franz Liszt: Transcendentalna etida br. 12 “Chasse-neige”
Franz Liszt: Balada br. 2 u h-molu, S.171
Frédéric Chopin: Balada u f-molu, Op. 52
Dora Pejačević: Impromptu Op. 32a
Sergej Rahmanjinov: Étude-Tableau Op. 39, br. 1
Nikolai Medtner: Sonata “Reminiscenza”, Op. 38
Alberto Ginastera: Danzas Argentinas, Op. 2
Maurice Ravel: La Valse

Izvor/foto: Kulturni centar Osijek

Izložba - Skice za širu sliku
2026-03-26 19:00 - 20:30 | Galerija Knifer, Županijska 30, Osijek, Hrvatska, Croatia (Local Name: Hrvatska)
SKICE ZA ŠIRU SLIKU
autora Doriana Trepića
Četvrtak, 26. ožujka 2026. u 19 sati
Galerija Knifer, Županijska 30, Osijek
Dorian Trepić donosi nam ciklus slika nastao iz dugotrajnog i strpljivog rada – slojeva boje, ponavljanja i tišine koje se talože u materijalni oblik. Ovo nije izložba brzih dojmova ni glasnih gesti. Upravo suprotno – poziv je to na usporavanje, na trenutak koncentracije usred svakodnevne buke.
Svaka slika organizirana je kroz teksturalnu mrežu koja nastaje intuitivno, gotovo meditativno – kao da se umjetnik kroz rad vraća sebi. Rezultat je niz radova koji ne zahtijevaju objašnjenje, već prisutnost. Dođite bez žurbe i dopustite si da ostanete malo dulje.
O izložbi
Izložba “Skice za širu sliku” Doriana Trepića okuplja radove različitih formata u kojima se slikarska površina promatra kao analitičko polje unutarnjih, mentalnih struktura. Umjesto narativnog sadržaja, u središtu je sam proces slikanja – ponavljanje, trajanje i postupno građene slike kroz slojeve boje, geste i teksture. Radovi nastaju kao rezultat dugotrajnog samorefleksivnog slikarskog procesa u kojemu umjetnik razvija vlastiti ritam rada. Svaki je rad organiziran kroz teksturalnu mrežu koja dominira kompozicijom i djeluje kao okvir unutar kojega se slikarski elementi postupno sabiru. Ponavljanje tih mreža nije mehaničko, već intuitivno rekonstruirano – riječ je o procesu u kojem se umjetnik svjesno ograničava kako bi dosegnuo stanje smirenosti i fokusa. Takva radna disciplina vodi prema trenutku slikarskog zasićenja, točki u kojoj rad postaje cjelovit. Slikarska površina pritom postaje mjesto kondenzacije trajanja – materijalni zapis vremena utkanog u slojeve boje. Ciklus proizlazi iz autorove odluke da unutar slikarstva zaustavi ubrzani tok suvremene vizualne produkcije. U prostoru ponavljanja i fokusa slika postaje autonomno polje u kojem se vrijeme zgušnjava u materijalni oblik. Takav pristup otvara prostor kontemplacije i usporenog gledanja nudeći promatraču iskustvo koncentrirane prisutnosti i tihog, stabilnog dijaloga sa slikom.
O autoru
Dorian Trepić rođen je 26. rujna 1990. godine u Osijeku. Nakon završene Škole za tekstil, dizajn i primijenjene umjetnosti upisuje Umjetničku akademiju u Osijeku koju završava 2018. godine. Sudjelovao je na brojnim nacionalnim i internacionalnim samostalnim i zajedničkim izložbama ( Zagreb, Rijeka, Ljubljana ,Zurich..). Sudjelovao na rezidencijama Frans Masereel Centrum u Belgiji te Artist quarter Budapest u Budimpešti . Dobitnik je pohvale za najbolji studentski rad tijekom akademske godine 2015/2016. Živi i radi u Osijeku te je član HDLU-a u Osijeku.
Izvor/foto: Arheološki muzej Osijek
